Edvin Kuč

Edvinas Kučas (Едвин Куч, Edvin Kuć; g. 1993 m. spalio 27 d.) – Juodkalnijos futbolininkas, atraminis saugas.

 Karjera 
 Klubinė karjera 
2011 m. priklausė Rožanjės „Ibar“. 2012–2013 m. atstovavo FK Berane. 2013–2014 m. žaidė FK Dečić Tuzi.

2014–2015 m. sezone atstovavo Ústí nad Labem (Čekija).

2015–2016 m. rungtyniavo Podgoricos „Mladost“ (Juodkalnija). 2016–2017 m. žaidė FK Dečić Tuzi. 2017–2019 m. atstovavo FK Rudar Pljevlja.

Nuo 2019 m. priklausė FC Ballkani (Kosovas). 2020 m. rugpjūčio mėn. nuomos pagrindais trumpam paskolintas SC Gjilani, tačiau netrukus grįžo į FC Ballkani.

Nuo 2024 m. vasaros atstovavo Baku „Neftçi“ (Azerbaidžanas).

 Karjera rinktinėse 
2023 m. spalio 12 d. debiutavo nacionalinėje rinktinėje draugiškose rungtynėse prieš Libaną.https://www.national-football-teams.com/matches/report/37462/Montenegro_Lebanon.html Šiose rungtynėse pasižymėjo pelnydamas du įvarčius.

Europos futbolo 2024 m. čempionato atrankos G grupės turnyre Juodkalnija pateko į vieną grupę su Lietuva. 2023 m. lapkričio 16 d. Edvinas Kučas pelnė pirmąjį rungtynių įvartį į Lietuvos rinktinės vartus. Juodkalniečiai nugalėjo rezultatu 2-0.Lietuvos rinktinė Europos čempionato atranką užbaigė nesėkmeJuodkalnija 2-0 Lietuva (2023-11-16)

 Laimėjimai 
 su FK Mladost Podgorica	
 Pirmoji lyga: 2015–2016 m.https://www.rsssf.org/tablesm/montegchamp.html

 su FC Ballkani
Kosovo Superlyga: 2021–2022, 2022–2023 m.https://www.rsssf.org/tablesk/kosovochamp.html
Kosovo supertaurė: 2022 m.Ballkani fitues i Superkupës, mposht Llapin në Turqi

 Išnašos 

 Nuorodos 
 SOCCERWAY
 Transfermarkt
 Globalsportsarchive

Kategorija:Juodkalnijos futbolininkai